Később egyre többféle protestáns, és több nemzetiségű misszionárius jelent meg, akik olykor az európai kereskedelmi érdekekben is érdekeltek voltak, még ópium ügyben is. Majd a forradalmi Tajping királyságával is asszociálták őket, ahol az alapító Hong azt állította, hogy Ő Jézus Krisztus fiatalabbik kínai testvére. Ezek ellenére a protestáns misszió habár nem növekedett az előbbiekhez hasonló mértékben, de tovább terjedt, ahogy 1870 és 1940 között egyre több protestáns missziós társaság kezelte prioritásként Kínát. A kínai keresztyének kezdték idegenkedéssel kezelni a külföldi felekezetek atyáskodását, ebben az időben alakult meg az első bennszülött kínaiakból álló protestáns egyház, Kína Presbiteriánus Egyháza. Miután más felekezeteket is csatlakozásra hívtak, 1927-ben átnevezték Krisztus Kínai Egyházára.